2С7

«2С7 «Піён» (індэкс ГАБТУ — аб’ект 216) — савецкая 203-мм самаходная гармата, якая знаходзіцца на ўзбраенні Сухапутных войскаў Расійскай Федэрацыі.

Распрацавана ў Ленінградзе на Кіраўскім заводзе. Галоўны канструктар шасі — М. С. Папоў, 203-мм наразной гарматы 2А44 — Г. І. Сяргееў. 2С7 «Піён» прызначаны для падаўлення тылоў, знішчэння асабліва важных аб’ектаў і сродкаў ядзернага нападу ў тактычнай глыбіні на адлегласці да 47 км. Пасля мадэрнізацыі атрыманы новы індэкс 2С7М або «Малка» (мадэрнізаваны шасі 216М з дызелем В-84Б, сістэмы навядзення і зараджання), у літаратуры сустракаецца назва Піён-М.